ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ഫ്രാന്സ് പ്രസിഡന്റ് ഇമ്മാനുവല് മാക്രോണും തമ്മില് ടെലിഫോണ് സംഭാഷണം നടത്തി
പ്രധാനമന്ത്രി നരേന്ദ്ര മോദി ഫ്രഞ്ച് റിപ്പബ്ലിക് പ്രസിഡന്റ് ഇമ്മാനുവല് മാക്രോണുമായി ഇന്ന് ടെലിഫോണ് സംഭാഷണം നടത്തി.
ഫ്രാന്സിലെ ഭീകരാക്രമണത്തിന് പ്രധാനമന്ത്രി പ്രസിഡന്റ് മാക്രോണിനെ അനുശോചനം അറിയിച്ചു. ഭീകരത, തീവ്രവാദം എന്നിവയ്ക്കെതിരായ പോരാട്ടത്തില് ഫ്രാന്സിന് ഇന്ത്യ നല്കിയ പൂര്ണ പിന്തുണ ആവര്ത്തിച്ചു.
കൊവിഡ്19 വാക്സിനുകളുടെ താങ്ങാവുന്ന വിലയും പ്രവേശനക്ഷമതയും മെച്ചപ്പെടുത്തല്, കോവിഡാനന്തര സാമ്പത്തിക പുരോഗതി വീണ്ടെടുക്കല്, ഇന്തോ-പസഫിക് മേഖലയിലെ സഹകരണം, സമുദ്ര സുരക്ഷ, പ്രതിരോധ സഹകരണം, ഡിജിറ്റല് സമ്പദ്വ്യവസ്ഥ, സൈബര് സുരക്ഷ, ബഹുമുഖത്വം ശക്തിപ്പെടുത്തുക, കാലാവസ്ഥാ വ്യതിയാനവും ജൈവവൈവിധ്യവും എന്നിവ ഉള്പ്പെടെയുള്ള വിഷയങ്ങളില് ഉഭയകക്ഷി, മേഖലാ, ആഗോള പ്രശ്നങ്ങള് ഇരുനേതാക്കളും ചര്ച്ച ചെയ്തു.
അടുത്ത കാലത്തായി ഇന്ത്യ-ഫ്രാന്സ് തന്ത്രപരമായ പങ്കാളിത്തം നേടിയ ആഴത്തിലും കരുത്തിലും ഇരു നേതാക്കളും സംതൃപ്തി പ്രകടിപ്പിക്കുകയും കോവിഡിന് ശേഷമുള്ള കാലഘട്ടത്തില് അടുത്തു പ്രവര്ത്തിക്കാന് സമ്മതിക്കുകയും ചെയ്തു.
പൊതുജനാരോഗ്യ സാഹചര്യം സാധാരണ നിലയിലായ ശേഷം പ്രസിഡന്റ് മാക്രോണിനെ ഇന്ത്യയിലേക്കു സ്വാഗതം ചെയ്യാന് പ്രധാനമന്ത്രി ആഗ്രഹം പ്രകടിപ്പിച്ചു.
പ്രധാനമന്ത്രിയുടെ ഓഫീസ്
വിജിലന്സ്- അഴിമതിവിരുദ്ധ ദേശീയ സമ്മേളനം പ്രധാനമന്ത്രി ഉദ്ഘാടനം ചെയ്യും
വിജിലന്സ്- അഴിമതിവിരുദ്ധ ദേശീയ സമ്മേളനം പ്രധാനമന്ത്രി ശ്രീ നരേന്ദ്ര മോദി ചൊവ്വാഴ്ച  വൈകിട്ട് 4.45ന് വീഡിയോ കോണ്ഫറന്സിംഗിലൂടെ ഉദ്ഘാടനം ചെയ്യും. सतर्क भारत, समृद्ध भारत  എന്നതാണ് സമ്മേളനത്തിന്റെ പ്രമേയം.
ഉദ്ഘാടന സെഷന് https://pmindiawebcast.nic.in/ എന്ന ലിങ്കിലൂടെ തത്സമയം കാണാനാകും.
പശ്ചാത്തലം:
എല്ലാ വര്ഷവും ഒക്ടോബര് 27 മുതല് നവംബര് 2 വരെ ഇന്ത്യയില് ആചരിക്കുന്ന 'വിജിലന്സ് ബോധവല്ക്കരണ വാര'ത്തോടനുബന്ധിച്ചാണ് സെന്ട്രല് ബ്യൂറോ ഓഫ് ഇന്വെസ്റ്റിഗേഷന് ഈ ദേശീയ സമ്മേളനം സംഘടിപ്പിക്കുന്നത്. പൊതുജനങ്ങളില് അവബോധം സൃഷ്ടിക്കുന്നതിനുള്ള പ്രവര്ത്തനങ്ങളില് ശ്രദ്ധ കേന്ദ്രീകരിക്കും. പൊതുജനപങ്കാളിത്തത്തിലൂടെ ജീവിതത്തില് സത്യസന്ധതയും ആത്മാര്ത്ഥതയും വളര്ത്തുന്നതിനുള്ള രാജ്യത്തിന്റെ പ്രതിബദ്ധത ഊട്ടിയുറപ്പിക്കലും സമ്മേളനം ലക്ഷ്യമിടുന്നു.
രാജ്യത്തിനു പുറത്തുള്ള അധികാരപരിധിയിലെ അന്വേഷണത്തിലെ വെല്ലുവിളികള്; അഴിമതിക്കെതിരായ നടപടികള്; ബാങ്ക് തട്ടിപ്പുകള് ഉള്പ്പെടെയുള്ളവ തടയുന്നതിനുള്ള ചിട്ടയായ ക്രമീകരണങ്ങള്; വളര്ച്ചയുടെ ഊര്ജജ്ജമായി ഫലപ്രദമായ ഓഡിറ്റ്; അഴിമതിക്കെതിരായ പോരാട്ടത്തിന് പ്രേരണയായി അഴിമതി തടയുന്നതിനുള്ള നിയമത്തിലെ ഏറ്റവും പുതിയ ഭേദഗതികള്; കാര്യശേഷി വര്ദ്ധിപ്പിക്കലും പരിശീലനവും; വിവിധ ഏജന്സികളുടെ ഏകോപനത്തിലുടെ വേഗതയേറിയതും കൂടുതല് ഫലപ്രദവുമായ അന്വേഷണത്തിനുള്ള പ്രാപ്തി കൈവരിക്കല്; സാമ്പത്തിക കുറ്റകൃത്യങ്ങള്, സൈബര് കുറ്റകൃത്യങ്ങള്, അന്തര്ദ്ദേശീയ സംഘടിത കുറ്റകൃത്യങ്ങള് എന്നിവയിലെ ഉയര്ന്നുവരുന്ന പ്രവണതകള്; കുറ്റകൃത്യങ്ങള് അന്വേഷിക്കുന്ന ഏജന്സികള്ക്കിടയിലെ വിവിധ സമ്പ്രദായങ്ങള് പരസ്പരം മനസ്സിലാക്കല് തുടങ്ങിയ കാര്യങ്ങള് മൂന്ന് ദിവസത്തെ സമ്മേളനം ചര്ച്ച ചെയ്യും.
നയങ്ങള് രൂപവല്ക്കരിക്കുന്നവരെയും നടപ്പാക്കുന്നവരെയും ഒരു പൊതുവേദിയില് കൊണ്ടുവരാന് ഈ സമ്മേളനത്തിനാകും. വ്യവസ്ഥാപരമായ മെച്ചപ്പെടുത്തലും പ്രതിരോധ ജാഗ്രതാ നടപടികളും അഴിമതിയെ ചെറുക്കാന് സഹായിക്കും. അതുവഴി നല്ല ഭരണം കാഴ്ചവയ്ക്കാനാകും. ഉത്തരവാദിത്തമുള്ള ഭരണനിര്വഹണത്തിനും സഹായകമാകും.
ഉദ്ഘാടന സമ്മേളനത്തില് വടക്കുകിഴക്കന് മേഖലയുടെ വികസനം, പ്രധാനമന്ത്രിയുടെ ഓഫീസ്, പേഴ്സണല്, പൊതു പരാതികളും പെന്ഷനുകളും മന്ത്രാലയം, ആണവോര്ജ വകുപ്പ്, ബഹിരാകാശ വകുപ്പ് എന്നിവയുടെ ചുമതലയുള്ള സഹമന്ത്രി ഡോ. ജിതേന്ദ്ര സിംഗ് സംസാരിക്കും.
അഴിമതി വിരുദ്ധ ബ്യൂറോ, വിജിലന്സ് ബ്യൂറോ, സംസ്ഥാന/കേന്ദ്രഭരണപ്രദേശങ്ങളില് നിന്നുള്ള സാമ്പത്തിക കുറ്റകൃത്യം കൈകാര്യം ചെയ്യുന്ന വിഭാഗങ്ങള്/സിഐഡി വിഭാഗങ്ങള് എന്നിവയുടെ മേധാവികള് സമ്മേളനത്തില് പങ്കെടുക്കും. സിബിഐ ഉദ്യോഗസ്ഥര്, വിവിധ കേന്ദ്ര ഏജന്സികളുടെ പ്രതിനിധികള് എന്നിവരും പങ്കെടുക്കും. ഉദ്ഘാടന സെഷനില് ചീഫ് സെക്രട്ടറിമാരും സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും ഡിജിപിമാരും പങ്കെടുക്കും.
(
പ്രത്യേക സേവനങ്ങളും ഫീച്ചറുകളും
പരമ്പരാഗത വിജ്ഞാനത്തെ ആധുനിക സമീപനവുമായി സംയോജിപ്പിക്കുന്നതിൽ ഐ.ഐ.എസ്.ഇ.ആർ മാതൃകയാകണം : കേന്ദ്രമന്ത്രി ധർമേന്ദ്ര പ്രധാൻ
പരമ്പരാഗത വിജ്ഞാനത്തെ ആധുനിക സമീപനവുമായി സംയോജിപ്പിക്കുന്നതിൽ തിരുവനന്തപുരത്തെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യുക്കേഷൻ ആൻഡ് റിസർച്ച്  മാതൃകയാകണമെന്ന് കേന്ദ്ര വിദ്യാഭ്യാസ, നൈപുണ്യ വികസന, സംരംഭകത്വ മന്ത്രി ശ്രീ ധർമേന്ദ്ര പ്രധാൻ പറഞ്ഞു. തിരുവനന്തപുരത്ത് ഐ.ഐ.എസ്.ഇ.ആറിന്റെ പത്താം ബിരുദദാന ചടങ്ങിനെ അഭിസംബോധന ചെയ്യുകയായിരുന്നു മന്ത്രി. സംസ്ഥാനത്തെ ഏറ്റവും പഴക്കമേറിയ ആയോധനകലയായ കളരിപ്പയറ്റ് അത്തരത്തിലുള്ള പുരാതനവും പരമ്പരാഗതവുമായ അറിവാണെന്ന് മന്ത്രി പറഞ്ഞു.
മനുഷ്യരാശി നേരിടുന്ന പ്രശ്നങ്ങൾക്ക് നൂതനമായ ശാസ്ത്രീയ പരിഹാരങ്ങളാണ് തിരുവനന്തപുരത്തെ ഐഐഎസ്ഇആറിൽ നിന്ന് സമൂഹം പ്രതീക്ഷിക്കുന്നതെന്ന് ശ്രീ ധർമേന്ദ്ര പ്രധാൻ പറഞ്ഞു. ബിരുദം നേടിയ വിദ്യാർത്ഥികളെ മന്ത്രി അഭിനന്ദിക്കുകയും തൊഴിലന്വേഷകരേക്കാൾ തൊഴിലവസരങ്ങൾ സൃഷ്ടിക്കുന്നതിൽ ശ്രദ്ധ കേന്ദ്രീകരിക്കാൻ അവരെ പ്രോത്സാഹിപ്പിക്കുകയും ചെയ്തു.
ദേശീയ പാഠ്യപദ്ധതി ചട്ടക്കൂട് വികസന പ്രക്രിയയിൽ പങ്കെടുക്കാനും തിരുവനന്തപുരത്തെ ഐഎസ്ഇആറിനെ കേന്ദ്രമന്ത്രി ക്ഷണിച്ചു.
ഉയർന്ന നിലവാരത്തിലുള്ള ഗവേഷണത്തിന്റെയും ആഗോള പ്രശസ്തിയുടെ ഗുണനിലവാരമുള്ള വിദ്യാഭ്യാസത്തിന്റെയും സ്ഥാപനമായി ഐ.ഐ.എസ്.ഇ.ആർ ഉയർന്നുവന്നതായി ഭരണ സമിതി ചെയർപേഴ്സൺ പ്രൊഫ. അർവിന്ദ് എ നാഥു പറഞ്ഞു. ദേശീയ വിദ്യാഭ്യാസ നയം -2020 ന്റെ ഉത്തരവിനനുയോജ്യമായ വിധത്തിൽ രാജ്യത്ത് ആദ്യമായി രണ്ട് വർഷത്തെ എം.എസ്സി ആരംഭിച്ചത് ഐ.ഐ.എസ്.ഇ.ആർ ആണെന്നത് ശ്രദ്ധേയമാണെന്ന് ഡയറക്ടറുടെ റിപ്പോർട്ട് അവതരിപ്പിച്ചുകൊണ്ട് പ്രൊഫ.ജരുഗു നരസിംഹമൂർത്തി പറഞ്ഞു. 2021-ൽ 80 വിദ്യാർത്ഥികൾക്ക് പ്രവേശനം നൽകിക്കൊണ്ട് ഐ.ഐ.എസ്.ഇ.ആർ നാല് വിഷയങ്ങളിൽ പുതിയ മാസ്റ്റർ സയൻസ് പ്രോഗ്രാമുകൾ ആരംഭിച്ചതായും അദ്ദേഹം പറഞ്ഞു.
(Visitor Counter : 19
പ്രധാനമന്ത്രിയുടെ ഓഫീസ്
യുപിയിലെ ഇറ്റാവയിൽ നടന്ന സ്വാനിധി മഹോത്സവത്തിന് പ്രധാനമന്ത്രിയുടെ അഭിനന്ദനം
പ്രധാനമന്ത്രിയുടെ സ്വാനിധി യോജനയുടെ ഗുണഭോക്താക്കൾക്ക് പരമാവധി വായ്പാ വിതരണത്തിനും ഡിജിറ്റൽ ഇടപാടുകൾക്കും പ്രോത്സാഹനം നൽകുന്നതിൽ മികച്ച പ്രകടനം കാഴ്ചവച്ച യുപിയിലെ ഇറ്റാവയിൽ നടന്ന സ്വാനിധി മഹോത്സവത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഇറ്റാവയുടെ ഈ സംരംഭം വളരെ പ്രശംസനീയമാണ്! ഡിജിറ്റൽ ഇടപാടുകൾ പ്രോത്സാഹിപ്പിക്കുന്നതിനോടൊപ്പം, പ്രധാനമന്ത്രി സ്വാനിധി യോജനയിലേക്ക് വിപുലമായി സംഭാവന നൽകിയവരെ ആദരിക്കുന്നതിനുള്ള ഒരു മാധ്യമമായും ഇത്തരം പരിപാടികൾ മാറുകയാണ്."
വാര്ത്താവിതരണ പ്രക്ഷേപണ മന്ത്രാലയം
ഒടിടി പ്ലാറ്റ്ഫോം വഴി പ്രദര്ശിപ്പിക്കുന്ന ചുരുളി സിനിമ, സര്ട്ടിഫൈഡ് പതിപ്പല്ല: സിബിഎഫ്സി റീജിയണല് ഓഫീസര്
സോണി ലൈവ് എന്ന ഒടിടി പ്ലാറ്റ്ഫോം വഴി പ്രദര്ശിപ്പിച്ചുകൊണ്ടിരിക്കുന്ന മലയാളം ഫീച്ചര് ഫിലിം 'ചുരുളി', പ്രസ്തുത സിനിമയുടെ സര്ട്ടിഫൈഡ് പതിപ്പല്ലെന്ന് സെന്ട്രല് ബോര്ഡ് ഓഫ് ഫിലിം സര്ട്ടിഫിക്കേഷന്  റീജിയണല് ഓഫീസര് ശ്രീമതി. പാര്വതി വി അറിയിച്ചു.
ചുരുളി മലയാളം ഫീച്ചര് ഫിലിമിന് സിനിമാട്ടോഗ്രാഫ് ആക്ട് 1952, സിനിമാട്ടോഗ്രാഫ് സര്ട്ടിഫിക്കേഷന് റൂള്സ് -1983, ഇന്ത്യാ ഗവണ്മെന്റ് പുറപ്പെടുവിച്ച മാര്ഗ്ഗനിര്ദ്ദേശങ്ങള് എന്നിവക്ക് അനുസൃതമായി സിബിഎഫ്സി മുതിര്ന്നവര്ക്കുള്ള എ സര്ട്ടിഫിക്കറ്റ് തന്നെയാണ് ലഭ്യമാക്കിയിട്ടുള്ളത്. 2021 നവംബര് 18നാണ് സര്ട്ടിഫിക്കറ്റ് നമ്പര് DIL/3/6/2021-THI പ്രകാരം അനുയോജ്യമായ മാറ്റങ്ങളോടെ മുതിര്ന്നവര്ക്കുള്ള 'എ' സര്ട്ടിഫിക്കറ്റ് ലഭ്യമാക്കിയത്.
മാധ്യമങ്ങളിലും, വിശേഷിച്ച് സമൂഹ മാധ്യമങ്ങളിലും ചുരുളി സിനിമയുടെ സര്ട്ടിഫിക്കേഷനെ സംബന്ധിച്ച് ഊഹാപോഹങ്ങളും വസ്തുതാപരമായി തെറ്റായ റിപ്പോര്ട്ടുകളും വ്യാപകമാവുന്നതായി പൊതുജനങ്ങളില് നിന്നും ലഭിച്ച പരാതികളിലൂടെ ബോധ്യപ്പെട്ടതായും സിബിഎഫ്സി റീജിയണല് ഓഫീസര് അറിയിച്ചു.
(Visitor Counter : 22
പ്രധാനമന്ത്രിയുടെ ഓഫീസ്
പ്രധാനമന്ത്രി സെപ്റ്റംബര് 22ന് ഒഡിഷയും ഛത്തീസ്ഗഢും സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി സെപ്റ്റംബര് 22ന് ഒഡിഷയും ഛത്തീസ്ഗഢും സന്ദര്ശിക്കും.
ഒഡിഷയിലെ താല്ച്ചറില് താല്ച്ചര് വളംനിര്മാണ പ്ലാന്റ് പുനരുദ്ധരിക്കുന്നതിനുള്ള ജോലിയുടെ ഉദ്ഘാടനഫലകം അദ്ദേഹം അനാച്ഛാദനം ചെയ്യും. കല്ക്കരി ഗ്യാസിഫിക്കേഷന് അധിഷ്ഠിത വളംനിര്മാണ യൂണിറ്റോടുകൂടിയ ഇന്ത്യയിലെ പ്രഥമ പ്ലാന്റാണ് ഇത്. വളത്തിനു പുറമെ, ഈ പ്ലാന്റില് പ്രകൃതിവാതക ഉല്പാദനവും നടത്തും. ഇതു രാജ്യത്തിന്റെ ഊര്ജ ആവശ്യങ്ങള്ക്കു ഗുണകരമാകും.
തുടര്ന്നു ഝാര്സുഗുഡയിലേക്കു തിരിക്കുന്ന പ്രധാനമന്ത്രി, ഝാര്സുഗുഡ വിമാനത്താവളത്തിന്റെ ഉദ്ഘാടനം നിര്വഹിക്കും. പടിഞ്ഞാറന് ഒഡിഷയെ വ്യോമയാന ഭൂപടത്തിലേക്ക് എത്തിക്കുന്ന ഈ വിമാനത്താവളം ഉഡാന് പദ്ധതി വഴി വ്യോമഗതാഗത സൗകര്യം ഒരുക്കുകയും ചെയ്യും.
ഗര്ജന്ബഹല് കല്ക്കരി ഖനികളും ഝാര്സുഗുഡ-ബാരപാലി-സര്ദേഗ റയില്വൈ ലൈനും പ്രധാനമന്ത്രി രാഷ്ട്രത്തിനു സമര്പ്പിക്കും. ദുലംഗ കല്ക്കരി ഖനികളില് കല്ക്കരി ഉല്പാദനവും കടത്തും ആരംഭിക്കുന്നതിന്റെ ഫലകം അദ്ദേഹം അനാച്ഛാദനം ചെയ്യും.
തുടര്ന്നു പ്രധാനമന്ത്രി ഛത്തീസ്ഗഢിലെ ജഞ്ച്ഗിര് ചാംപയിലെത്തും. പരമ്പരാഗത കൈത്തറി, കൃഷി പ്രദര്ശനം അദ്ദേഹം സന്ദര്ശിക്കും. ദേശീയ പാത പദ്ധതികള്ക്കും പെന്ദ്ര-അനുപ്പൂര് മൂന്നാമതു റെയില്പ്പാതയ്ക്കും പ്രധാനമന്ത്രി തറക്കല്ലിടും. തുടര്ന്നു പൊതുയോഗത്തെ അഭിസംബോധന ചെയ്യും.
(Visitor Counter : 83
ഗ്രാമീണ വികസന മന്ത്രാലയം
DAY-NRLM നു കീഴിൽ സ്വയംസഹായസംഘ അംഗങ്ങളായ വനിതകൾക്ക് ഓവർ ഡ്രാഫ്റ്റ് സൗകര്യം ലഭ്യമാക്കാൻ ഗ്രാമീണ വികസന മന്ത്രാലയം
ന്യൂ ഡൽഹി: ഡിസംബർ 16, 2021
ആസാദി കാ അമൃത മഹോത്സവത്തിന്റെ ഭാഗമായി ദീൻദയാൽ അന്ത്യോദയ യോജന-ദേശീയ ഗ്രാമീണ ഉപജീവന ദൗത്യത്തിനു  കീഴിൽ, രാജ്യത്തെ തിരഞ്ഞെടുക്കപ്പെട്ട സ്വയംസഹായ സംഘ അംഗങ്ങളായ വനിതകൾക്ക് 5000 രൂപയുടെ ഓവർ ഡ്രാഫ്റ്റ് സൗകര്യം ലഭ്യമാക്കുന്നതിന് ഗ്രാമീണ വികസന മന്ത്രാലയത്തിന് കീഴിലുള്ള ഗ്രാമീണ വികസന വകുപ്പ് സെക്രട്ടറി ശ്രീ നാഗേന്ദ്ര നാഥ് സിൻഹ 2021 ഡിസംബർ 18ന് തുടക്കം കുറിയ്ക്കും.
ഗ്രാമീണ സാമ്പത്തിക ഉൾചേർക്കലുമായി ബന്ധപ്പെട്ട ഒരു സംവാദവും പരിപാടിയുടെ ഭാഗമായി നടക്കും. ബാങ്കുകൾ, സംസ്ഥാന മിഷനുകൾ എന്നിവിടങ്ങളിലെ മുതിർന്ന ഉദ്യോഗസ്ഥർ ഇതിൽ പങ്കെടുക്കും
DAY-NRLM-യ്ക്ക് കീഴിൽ 2020-21 കാലയളവിലെ ബാങ്കുകളുടെ മികച്ച പ്രകടനം അടിസ്ഥാനമാക്കിയുള്ള പുരസ്കാരങ്ങളും പ്രഖ്യാപിക്കും.
വിർച്വൽ രീതിയിൽ സംഘടിപ്പിക്കുന്ന പരിപാടിയിൽ എല്ലാ പൊതുമേഖലാ ബാങ്കുകൾ, സംസ്ഥാന ഗ്രാമീണ ഉപജീവന മിഷനുകളും പങ്കെടുക്കും. കൂടാതെ സംസ്ഥാന-ഗ്രാമീണ ഉപജീവന മിഷനുകളിലെ ഉദ്യോഗസ്ഥരും പരിപാടിയിൽ പങ്കെടുക്കുമെന്നാണ് പ്രതീക്ഷിക്കുന്നത്
തിരഞ്ഞെടുക്കപ്പെട്ട സ്വയം സഹായ സംഘ അംഗങ്ങൾക്ക് 5000 രൂപയുടെ ഓവർ ഡ്രാഫ്റ്റ് സൗകര്യം ലഭ്യമാക്കുമെന്ന് 2019-20 ലെ ബജറ്റ് പ്രസംഗത്തിൽ ധനമന്ത്രി പ്രഖ്യാപിച്ചിരുന്നു. ഇതിന്റെ ഭാഗമായി ഗ്രാമീണ വികസന മന്ത്രാലയത്തിന് കീഴിലുള്ള DAY-NRLM, സ്വയം സഹായ സംഘ അംഗങ്ങളായ ഗ്രാമീണമേഖലയിലെ വനിതകൾക്ക് ഓവർ ഡ്രാഫ്റ്റ് സൗകര്യം ലഭ്യമാക്കി തുടങ്ങിയിരുന്നു. സ്ത്രീകൾക്ക് അടിയന്തരമായി വരുന്ന ആവശ്യങ്ങൾ നിറവേറ്റാൻ സഹായിക്കുന്നതിന്റെ ഭാഗമായി ആയിരുന്നു നടപടി.
DAY-NRLM-നു കീഴിൽ സ്വയം സഹായ സംഘ അംഗങ്ങളായ അഞ്ചുകോടി വനിതകൾക്ക് ഈ സഹായത്തിനു അർഹത ഉണ്ടായിരിക്കുമെന്നാണ് കണക്കാക്കുന്നത്.
RRTN/SKY
(Visitor Counter : 122
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
കൊച്ചി: ജൂൺ 09 , 2023
2023 ലെ രണ്ടാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2023 ജൂൺ
21 -ന് ഗൂഗിൾ മീറ്റ് വഴി ഓൺലൈൻ ആയി രാവിലെ 11 മണിക്ക് നടത്തും.
കൊച്ചി ആസ്ഥാനമായ മധ്യ മേഖലയിൽ  വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com, pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീമതി വി അമ്പിളി , അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2023 ജൂൺ 15 -നോ അതിനു മുന്പോ ആയി ലഭിക്കുന്ന വിധത്തില് അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും ‘Regional Dak Adalat: ജൂൺ 2023’ എന്ന് രേഖപ്പെടുത്തേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
മന്ത്രിസഭ
വിവര, വിനിമയ സാങ്കേതിക വിദ്യാരംഗത്ത് ഇന്ത്യ-ജപ്പാന് സഹകരണ പത്രത്തിന് കേന്ദ്ര മന്ത്രിസഭ അംഗീകാരം നല്കി
വിവര, വിനിമയ സാങ്കേതികവിദ്യാ രംഗത്ത് ജപ്പാനുമായി യോജിച്ച് പ്രവര്ത്തിക്കാന് സഹകരണ പത്രം  ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി.
വിവര വിനിമയ രംഗത്ത് ഉഭയകക്ഷി സഹകരണവും ധാരണയും ശക്തിപ്പെടുത്തുന്നതിന് ഇത് സഹായിക്കും. കൂടാതെ 'പ്രത്യേക നയതന്ത്ര ആഗോള പങ്കാളിത്ത' പദവി വഹിക്കുന്ന ജപ്പാനുമായുള്ള നയതന്ത്ര ബന്ധം മെച്ചപ്പെടുത്തുന്നതിനും സഹകരണ പത്രം സഹായിക്കും.
5 ജി നെറ്റ്വര്ക്ക്, ടെലികോം സുരക്ഷ, സബ്മറൈന് കേബിള്, വിവരവിനിമയ ഉപകരണങ്ങളുടെ മാതൃകാ സര്ട്ടിഫിക്കേഷന്, നൂതന വയര്ലെസ് സാങ്കേതിക വിദ്യയുടെ ഉപയോഗം, ഐ.സി.ടി വിഭവശേഷി വികസനം, പൊതു ജന സംരക്ഷണം, നിര്മ്മിത ബുദ്ധി/ ബ്ലോക്ക് ചെയിന്, സ്പെക്ട്രം ചെയിന്, സ്പെക്ട്രം മാനേജ്മെന്റ് തുടങ്ങിയ ബഹുതല മേഖലകളില് ഇരുരാജ്യങ്ങളും തമ്മിലുള്ള സഹകരണം മെച്ചപ്പെടുത്താന് ഇത് സഹായിക്കും.
ഈ സഹകരണ പത്രം, ഇന്ത്യയ്ക്ക് ആഗോള സ്റ്റാന്ഡേര്ഡൈസേഷന് പ്രവര്ത്തനങ്ങളില് പങ്കെടുക്കാനുള്ള അവസരങ്ങള് വര്ദ്ധിപ്പിക്കും .ഇന്ത്യയിലെ വിവരവിനിമയ സാങ്കേതിക വിദ്യാരംഗത്ത് അടിസ്ഥാനസൗകര്യം വര്ദ്ധിപ്പിക്കുന്നതിനും സഹകരണ പത്രം സഹായിക്കും. ജപ്പാനുമായി സഹകരിച്ച് ഭാവിയില്, സബ്മറൈന് കേബിള് ശൃംഖല സാങ്കേതിക വിദ്യാ വികസിപ്പിക്കുന്നത് ഇന്ത്യയിലെ ഉള്നാടന് പ്രദേശങ്ങളുമായുള്ള കണക്റ്റിവിറ്റി വര്ദ്ധിപ്പിക്കും. വിവര വിനിമയ സാങ്കേതികവിദ്യാ രംഗത്ത് മനുഷ്യവിഭവശേഷി വര്ദ്ധിപ്പിക്കാനും സഹകരണ പത്രം ലക്ഷ്യമിടുന്നു. സ്റ്റാര്ട്ടപ്പ് അന്തരീക്ഷം സൃഷ്ടിക്കുക വഴി ആത്മ നിര്ഭര് ഭാരതത്തിന്റെ ലക്ഷ്യങ്ങള് സാക്ഷാത്കരിക്കാനുള്ള സംഭാവനകള് നല്കാനും ഇതിലൂടെ ഉദ്ദേശിക്കുന്നു.
പ്രധാനമന്ത്രിയുടെ ഓഫീസ്
വ്യോമസേനാ ദിനത്തില് ഇന്ത്യന് വ്യോമസേനയ്ക്ക് പ്രധാനമന്ത്രിയുടെ ആശംസകള്
വ്യോമസേനാ ദിനത്തില് ഇന്ത്യന് എയര്ഫോഴ്സിലെ അംഗങ്ങള്ക്കും അവരുടെ കുടുംബാംഗങ്ങള്ക്കും പ്രധാനമന്ത്രി ശ്രീ നരേന്ദ്ര മോദി ആശംസകള് നേര്ന്നു.
ട്വീറ്റില് പ്രധാനമന്ത്രി പറഞ്ഞു;
വ്യോമസേനാ ദിനത്തില്, ധീരരായ വ്യോമസേനാ യോദ്ധാക്കള്ക്കും അവരുടെ കുടുംബങ്ങള്ക്കും എന്റെ ആശംസകള്. നഭഃ സ്പൃശം ദീപ്തം എന്ന മുദ്രാവാക്യത്തിന് അനുസൃതമായി, ഇന്ത്യന് വ്യോമസേന പതിറ്റാണ്ടുകളായി അസാധാരണമായ വൈദഗ്ദ്ധ്യം കാണിക്കുന്നു. അവര് രാഷ്ട്രത്തെ സുരക്ഷിതമാക്കുകയും ദുരന്തസമയത്ത് മാനുഷികമൂല്യം പ്രകടിപ്പിക്കുകയും ചെയ്യുന്നു.
--ND--
(On Air Force Day, my greetings to the courageous air warriors and their families. In line with the motto of नभः स्पृशं दीप्तम्, the Indian Air Force has shown exceptional dexterity for decades. They have secured the nation and also shown remarkable human spirit during disasters. pic.twitter.com/6g9twDJAGx
— Narendra Modi  October 8, 2022
റോഡ് ഗതാഗത, ഹൈവേ മന്ത്രാലയം
വാഹനങ്ങളുടെ ഗ്ലാസില് ഫിലിമുകള് ഒട്ടിക്കുന്നത് നിയമ വിരുദ്ധം തന്നെയെന്ന് കേന്ദ്ര റോഡ് ഗതാഗത, ഹൈവേ സഹമന്ത്രി; ക്രാഷ് ഗാര്ഡുകള്, ബുള് ബാറുകള് എന്നിവയുടെ ഉപയോഗവും ശിക്ഷാര്ഹം
വാഹനങ്ങളുടെ ഗ്ലാസില് കറുത്ത ഫിലിമോ, കാഴ്ചടതടസ്സപ്പെടുത്തുന്ന മറ്റെന്തെങ്കിലും തരം വസ്തുക്കളോ ഉപയോഗിക്കുന്നത് സുപ്രീം കോടതി വിലക്കിയിട്ടുണ്ടെന്ന് കേന്ദ്ര റോഡ് ഗതാഗത, ഷിപ്പിംഗ്, ഹൈവേ വകുപ്പ് സഹമന്ത്രി ശ്രീ. മന്സുഖ് മാണ്ഡ്വ്യ ലോക്സഭയില് രേഖാമുലം വ്യക്തമാക്കി. ഈ നിയമം ലംഘിക്കുന്ന വാഹന ഉടമകളില് നിന്ന് പിഴ ഈടാക്കാനും വാഹനങ്ങളില് നിന്ന് ഇത്തരം ഫിലിമുകള് നീക്കം ചെയ്യാനും പൊലീസിന് നിര്ദ്ദേശം നല്കിയിട്ടുണ്ടെന്ന് അദ്ദേഹം അറിയിച്ചു.
1989 ലെ മോട്ടോര് വാഹന നിയമപ്രകാരം വാഹനങ്ങളുടെ വിന്ഡ്സ്ക്രീന്, റിയര് വിന്ഡോ എന്നിവയുടെ ഗ്ലാസുകള് 70 ശതമാനത്തില് കുറയാതെ പ്രകാശം കടത്തിവിടുന്നതാകണം. വശങ്ങളിലെ ഗ്ലാസുകള് 50 ശതമാനം പ്രകാശം കടത്തിവിടാന് സാധിക്കുന്നതും ഇന്ത്യന് മാനദണ്ഡങ്ങള് പാലിക്കുന്നതുമാകണം.
വാഹനങ്ങളില് ക്രാഷ് ഗാര്ഡുകള്, ബുള് ബാറുകള് എന്നിവ ഘടിപ്പിക്കുന്നത് 1988 ലെ മോട്ടോര് വാഹന നിയമ പ്രകാരം പിഴ ചുമത്താവുന്ന കുറ്റകൃത്യമാണെന്നും ശ്രീ. മന്സുഖ് മാണ്ഡ്വ്യ വ്യക്തമാക്കി. വാഹനങ്ങളില് അനധികൃതമായി ക്രാഷ്ഗാര്ഡുകള്, ബുള് ബാറുകള് എന്നിവ സ്ഥാപിക്കുന്നത് കണ്ടെത്തി നീക്കം ചെയ്യാന് കേന്ദ്ര റോഡ് ഗതാഗത, ഹൈവേ മന്ത്രാലയം എല്ലാ സംസ്ഥാനങ്ങള്ക്കും നിര്ദ്ദേശം നല്കിയിട്ടുണ്ട്.
ഭാരത്മാല പദ്ധതിക്കു കീഴില് 28 നഗരങ്ങള്ക്കു ചുറ്റും റിംഗ് റോഡുകള് നിര്മ്മിക്കാന് ഗവണ്മെന്റ് ഉദ്ദേശിക്കുന്നതായി മറ്റൊരു ചോദ്യത്തിനുത്തരമായി ശ്രീ. മന്സുഖ് മാണ്ഡ്വ്യ അറിയിച്ചു. ദേശീയ പാതകളിലെ തടസ്സമില്ലാത്ത ഗതാഗതം ഉറപ്പുവരുത്തുന്നതിന് ഗവണ്മെന്റ് ദേശീയ ഇലക്ട്രോണിക് ടോള് പിരിവ് പദ്ധതി നടപ്പിലാക്കുന്നുണ്ട്. സംസഥാന ടോള് പാതകളെ ഈ പദ്ധതിക്കു കീഴില് കൊണ്ടുവരുന്നതിനുള്ള നടപടികള് പുരോഗമിക്കുകയാണെന്നും കേന്ദ്ര സഹമന്ത്രി അറിയിച്ചു.
AM MRD - 924
വിനോദസഞ്ചാര മന്ത്രാലയം
190 കോടി രൂപയ്ക്കുള്ള നാല് പുതിയ പദ്ധതികള്ക്ക് കേന്ദ്ര ടൂറിസം മന്ത്രാലയം അനുമതി നല്കി
സ്വദേശ് ദര്ശന്, പ്രസാദ് പദ്ധതികള്ക്കു കീഴില് മേഘാലയ, ഗുജറാത്ത്, ഉത്തര്പ്രദേശ് സംസ്ഥാനങ്ങളിലെ നാല് പുതിയ പദ്ധതികള്ക്കായി കേന്ദ്ര ടൂറിസം മന്ത്രാലയം 190.46 കോടി രൂപ അനുവദിച്ചു.
വടക്കു കിഴക്കന് സര്ക്യൂട്ട് വികസനത്തിലുള്പ്പെടുത്തി മേഘാലയയിലെ പടിഞ്ഞാറന് ഖാസി, ജൈന്തിയ, ഖാരോ കുന്നുകള് എന്നിവയുടെ വികസനത്തിനായി സ്വദേശ് ദര്ശന് പദ്ധതിക്കു കീഴില് 84.95 കോടി രൂപയും കേന്ദ്ര ടൂറിസം മന്ത്രാലയം അനുവദിച്ചിട്ടുണ്ട്. ഇവിടങ്ങളിലെ അധികം അറിയപ്പെടാത്ത ടൂറിസം കേന്ദ്രങ്ങളുടെ വികസനമാണ് പദ്ധതി ലക്ഷ്യമിടുന്നത്.
ഉത്സവ മൈതാനങ്ങള്, വിനോദസഞ്ചാരികള്ക്കായുള്ള സൗകര്യകേന്ദ്രം, പൊതു സൗകര്യങ്ങള്, കേബിള് സസ്പെന്ഷന് ബ്രിഡ്ജ്, കഫേകള്, ട്രക്കിംങ്ങ് പാതകള്, സാഹസിക കായിക വിനോദങ്ങള് എന്നിവയ്ക്കുള്ള സൗകര്യങ്ങള് പദ്ധതിയുടെ കീഴില് നടപ്പിലാക്കും.
ആത്മീയ സര്ക്യൂട്ടിന് കീഴില് ഉള്പ്പെടുത്തി ഗോരഖ്പൂരിലെ ഗോരഖ് നാഥ് ക്ഷേത്രം, ബല്റാംപൂരിലെ ദേവീപട്ടണ് ക്ഷേത്രം എന്നിവയുടെ വികസനത്തിനായി 21.16 കോടി രൂപ അനുവദിച്ചു.
ഉത്തര് പ്രദേശിലെ മഥുര ജില്ലയിലെ ഗോവര്ദ്ധന് പദ്ധതിയുടെ വികസനത്തിനായി പ്രസാദ് പദ്ധതിക്കു കീഴിലുള്പ്പെടുത്തി കേന്ദ്ര ടൂറിസം മന്ത്രാലയം 39.74 കോടി രൂപ അനുവദിച്ചു. ഗോവര്ദ്ധന് പരിക്രമ മാര്ഗ്, കുസും സരോവര്, ചന്ദ്ര സരോവര്, മനാസി ഗംഗ എന്നീ കേന്ദ്രങ്ങളുടെ വികസനമാണ് പദ്ധതിയിലുള്പ്പെടുത്തിയിരിക്കുന്നത്.
44.59 കോടി രൂപയുടെ സോമനാഥ് -രണ്ടാം ഘട്ട തീര്ത്ഥാടന സൗകര്യ വികസന പദ്ധതിക്കും ടൂറിസം മന്ത്രാലയം അനുമതി നല്കി. നടപ്പാതകളുടെ വികസനം, ഇരിപ്പിടങ്ങള്, കുടിവെള്ള സൗകര്യം, വെളിച്ചവും ദീപാലങ്കാരങ്ങളും, ഖരമാലിന്യ സംസ്കരണം എന്നിവ വികസിപ്പിക്കുന്നതിനാണ് ഈ തുക അനുവദിച്ചത്.
സ്വദേശി ദര്ശന് പദ്ധതിക്കു കീഴിലെ ബുദ്ധമത സര്ക്യൂട്ടില് ഉള്പ്പെടുത്തി സാരാനാഥില് നടപ്പാക്കുന്ന വികസനപദ്ധതികള് സംബന്ധിച്ച് കേന്ദ്ര ടൂറിസം സഹമന്ത്രി , ശ്രീ. അല്ഫോണ്സ് കണ്ണന്താനം ഉത്തര്പ്രദേശ് മുഖ്യമന്ത്രി യോഗി ആദിത്യ നാഥുമായി ചര്ച്ച നടത്തി.
സന്ദര്ശക കേന്ദ്രം, പാര്ക്കിങ്ങ്, തെരുവു കച്ചവടക്കാര്ക്കായുള്ള മേഖലയുടെ വികസനം എന്നിവ പദ്ധതിക്കു കീഴില് ടൂറിസം മന്ത്രാലയം നടപ്പിലാക്കും. 53.81 കോടി രൂപയാണ് ഇതിന് ചെലവ് കണക്കാക്കുന്നത്. 10 ദിവസത്തിനകം ഇതു സംബന്ധിച്ച വിശദമായ പദ്ധതി രൂപരേഖ ടൂറിസം മന്ത്രാലയത്തിന് സമര്പ്പിക്കുമെന്നും യോഗി ആദിത്യ നാഥ് കേന്ദ്ര ടൂറിസം സഹമന്ത്രിക്ക് ഉറപ്പ് നല്കി.
GK MRL- 35
പ്രധാനമന്ത്രിയുടെ ഓഫീസ്
ഈജിപ്തിലെ ഇന്ത്യൻ സമൂഹവുമായുള്ള പ്രധാനമന്ത്രിയുടെ ഇടപെടൽ
പ്രധാനമന്ത്രി ശ്രീ നരേന്ദ്ര മോദി 2023 ജൂൺ 24 ന് ഈജിപ്ത് സന്ദർശന വേളയിൽ കെയ്റോയിൽ വെച്ച് ഇന്ത്യൻ സമൂഹത്തിലെ അംഗങ്ങളുമായി സംവദിച്ചു.
ഇന്ത്യ-ഈജിപ്ത് ബന്ധം ശക്തിപ്പെടുത്തുന്നതിന് ഇന്ത്യൻ സമൂഹം നൽകിയ സംഭാവനകളെ അവരുമായുള്ള ആശയവിനിമയത്തിൽ പ്രധാനമന്ത്രി അഭിനന്ദിച്ചു.
വിദ്യാർത്ഥികളും പ്രൊഫഷണലുകളും ബിസിനസുകാരും ഉൾപ്പെടുന്ന 300-ലധികം ഇന്ത്യൻ പ്രവാസികൾ പരിപാടിയിൽ പങ്കെടുത്തു.
ND
(
രാജ്യരക്ഷാ മന്ത്രാലയം
ഉപരിതലത്തിൽ നിന്ന് ആകാശത്തേക്ക് കുത്തനെ വിക്ഷേപിക്കാവുന്ന ഹ്രസ്വദൂര മിസൈൽ DRDO യും ഇന്ത്യൻ നാവികസേനയും ചേർന്ന് ഒഡീഷ തീരത്ത് വിജയകരമായി പരീക്ഷിച്ചു
(ന്യൂ ഡൽഹി: ഓഗസ്റ്റ് 23, 2022
ഒഡീഷ തീരത്തെ ചാന്ദിപൂരിലെ ഇന്റഗ്രേറ്റഡ് ടെസ്റ്റ് റേഞ്ചിൽ  വച്ച്, ഉപരിതലത്തിൽ നിന്ന് ആകാശത്തേക്ക് കുത്തനെ വിക്ഷേപിക്കാവുന്ന ഹ്രസ്വദൂര മിസൈൽ  DRDO യും ഇന്ത്യൻ നാവികസേനയും ചേർന്ന് ഇന്ന്  വിജയകരമായി പരീക്ഷിച്ചു.
നാവികസേനയുടെ കപ്പലിൽ നിന്ന് ഉയർന്ന വേഗതയിൽ സഞ്ചരിക്കുന്ന ആളില്ലാ വിമാന ലക്ഷ്യത്തിലേക്ക് തൊടുത്തുകൊണ്ട്, ഉപരിതലത്തിൽ നിന്ന് ആകാശത്തേക്ക് കുത്തനെ വിക്ഷേപിക്കുന്നതിനുള്ള ശേഷി വിജയകരമായി പരീക്ഷിച്ചു. തദ്ദേശീയ റേഡിയോ ഫ്രീക്വൻസി  സീക്കർ ഘടിപ്പിച്ച മിസൈലുകൾ മികച്ച കൃത്യതയോടെ ലക്ഷ്യം ഭേദിച്ചു. VL-SRSAM സംവിധാനം തദ്ദേശീയമായി രൂപകൽപ്പന ചെയ്യുകയും വികസിപ്പിച്ചെടുക്കുകയും ചെയ്തിരിക്കുന്നത് DRDO ആണ്.
പരീക്ഷണ വിക്ഷേപണ വേളയിൽ റഡാർ, ഇലക്ട്രോ ഒപ്റ്റിക്കൽ ട്രാക്കിംഗ് സംവിധാനം , ഐടിആർ, ചന്ദിപൂർ വിന്യസിച്ച ടെലിമെട്രി സംവിധാനങ്ങൾ എന്നിവ ഉപയോഗിച്ച് ലഭ്യമാക്കിയ ഫ്ലൈറ്റ് ഡാറ്റ പ്രയോജനപ്പെടുത്തി വിമാനത്തിന്റെ സഞ്ചാരപഥവും പ്രകടന ശേഷി മാനദണ്ഡങ്ങളും നിരീക്ഷിച്ചു.
VL-SRSAM ന്റെ വിജയകരമായ പരീക്ഷണ വിക്ഷേപണത്തിൽ DRDO, ഇന്ത്യൻ നാവിക സേന, അനുബന്ധ സംഘങ്ങൾ എന്നിവയെ രാജ്യ രക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിക്കുകയും ഈ മിസൈൽ ഇന്ത്യൻ നാവികസേനയുടെ ശക്തി വർദ്ധിപ്പിക്കുമെന്ന് പ്രസ്താവിക്കുകയും ചെയ്തു.
രാഷ്ട്രപതിയുടെ കാര്യാലയം
ജെഎന്യു ഉൾചേർക്കൽ, വൈവിധ്യം, മികവ് എന്നിവയെ പ്രതിനിധാനം ചെയ്യുന്നതായി രാഷ്ട്രപതി ശ്രീ രാംനാഥ് കോവിന്ദ്
ജവഹർലാൽ നെഹ്റു സർവകലാശാല ഉൾചേർക്കൽ, വൈവിധ്യം, മികവ് എന്നിവയെ പ്രതിനിധാനം ചെയ്യുന്നതായി രാഷ്ട്രപതി ശ്രീ രാംനാഥ് കോവിന്ദ് അഭിപ്രായപ്പെട്ടു. ജെഎൻയുവിന്റെ നാലാമത് വാർഷിക ബിരുദദാന ചടങ്ങിനെ ഇന്ന്  വീഡിയോ കോൺഫറൻസിലൂടെ അഭിസംബോധന ചെയ്യുകയായിരുന്നു അദ്ദേഹം.
ഇന്ത്യൻ സംസ്കാരത്തിന്റെ എല്ലാ വകഭേദങ്ങളും ജെഎൻയുവിൽ പ്രതിഫലിക്കുന്നുണ്ട്. ക്യാമ്പസിനുള്ളിൽ കെട്ടിടങ്ങൾ, ഹോസ്റ്റലുകൾ, റോഡുകൾ, മറ്റ് സൗകര്യസംവിധാനങ്ങൾ എന്നിവയുടെ എല്ലാം പേര് ഇന്ത്യൻ പൈതൃകത്തിൽ നിന്ന് സ്വീകരിച്ചിട്ടുള്ളവയാണ്. ഇന്ത്യയുടെ സാംസ്കാരികവും ഭൂമിശാസ്ത്രപരവുമായ ചിത്രത്തെ ഇത് ഏറ്റവും മികച്ച രീതിയിൽ പ്രതിനിധാനം ചെയ്യുന്നു. ഈ ഭാരതീയത ആണ് ജെഎൻയുവിന്റെ പൈതൃകം എന്നും അതിനെ ശാക്തീകരിക്കലാണ് സർവകലാശാലയുടെ ഉത്തരവാദിത്വമെന്നും അദ്ദേഹം പറഞ്ഞു.
സർവകലാശാലയിലെ മികച്ച അധ്യാപകർ സ്വതന്ത്ര സംവാദത്തെ പ്രോത്സാഹിപ്പിക്കുകയും വ്യത്യസ്ത അഭിപ്രായങ്ങളെ ബഹുമാനിക്കുകയും ചെയ്യുന്നു. പഠന പ്രക്രിയയുടെ പങ്കാളികളായാണ് വിദ്യാർഥികളെ പരിഗണിക്കുന്നത്. ക്ലാസ് മുറികൾക്ക് അകത്തും പുറത്തും വാശിയേറിയ ചർച്ചകൾക്ക് പേരുകേട്ടതാണ് ജവഹർലാൽ നെഹ്റു യൂണിവേഴ്സിറ്റി എന്നും രാഷ്ട്രപതി പറഞ്ഞു.
പ്രത്യേക സേവനങ്ങളും ഫീച്ചറുകളും
'ഏക ഭാരതം ശ്രേഷ്ഠ ഭാരതം ’ യുവസംഗം കാമ്പെയ്നിന് കീഴിൽ ഉത്തർപ്രദേശിൽ നിന്നുള്ള പ്രതിനിധികൾക്ക് ആതിഥേയത്വം വഹിക്കുന്നതിനുള്ള നോഡൽ ഇൻസ്റ്റിറ്റ്യൂട്ടായി പാലക്കാട് ഐഐടി നിശ്ചയിക്കപ്പെട്ടു
21 മെയ് 2023, പാലക്കാട്:
കേന്ദ്രഗവൺമെന്റിന്റെ സംരംഭമായ 'ഏക് ഭാരത് ശ്രേഷ്ഠ ഭാരത്' യുവസംഗം രണ്ടാം ഘട്ട കാമ്പെയ്നിന് കീഴിൽ ഉത്തർപ്രദേശിൽ നിന്നുള്ള പ്രതിനിധികൾക്ക് ആതിഥേയത്വം വഹിക്കാനുള്ള നോഡൽ സ്ഥാപനം ആയി ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി  പാലക്കാട് (നിശ്ചയിക്കപ്പെട്ടു. സാംസ്കാരിക വിദ്യാഭ്യാസ പരിപാടികൾ ഉൾക്കൊള്ളുന്ന ഏകഭാരതം ശ്രേഷ്ഠ ഭാരതം പദ്ധതിക്ക് കീഴിൽ വിദ്യാഭ്യാസ മന്ത്രാലയം ഏകോപിപ്പിക്കുന്ന യൂത്ത് എക്സ്ചേഞ്ച് പ്രോഗ്രാമാണ് യുവ സംഗം.
ഈ പ്രോഗ്രാമിന് കീഴിൽ ഐ.ഐ.ടി പാലക്കാട് മോത്തിലാൽ നെഹ്റു നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി അലഹബാദുമായി  ചേർന്ന് പ്രവർത്തിക്കും. കേരളത്തിൽ നിന്നും ഉത്തർപ്രദേശിൽ നിന്നുമുള്ള പ്രതിനിധികൾക്ക് യഥാക്രമം ഈ രണ്ട് സ്ഥാപനങ്ങളും ആതിഥേയത്വം വഹിക്കും .
ഏക് ഭാരത് ശ്രേഷ്ഠ ഭാരത് യുവസംഗമം എന്ന പരിപാടി ഒരു ദേശീയ ഉദ്ഗ്രഥന സംരംഭമാണ് ലക്ഷ്യമിടുന്നത്.സംസ്ഥാന/ കേന്ദ്ര ഭരണ പ്രദേശങ്ങൾ ജോടിയാക്കൽ എന്ന ആശയത്തിലൂടെ സംസ്ഥാനങ്ങളും കേന്ദ്ര ഭരണ പ്രദേശങ്ങളും തമ്മിൽ ആശയവിനിമയം പ്രോത്സാഹിപ്പിക്കുന്നതിനും വ്യത്യസ്തരായ ആളുകൾക്കിടയിൽ പരസ്പര ധാരണ പ്രോത്സാഹിപ്പിക്കുന്നതിനും ഇത് ലക്ഷ്യമിടുന്നു.
ഈ അടിസ്ഥാനത്തിൽ കേരളവും ഉത്തർപ്രദേശുമാണ് ജോഡി സംസ്ഥാനങ്ങൾ .
ഉത്തർപ്രദേശിൽ നിന്നുള്ള വിദ്യാർത്ഥികളും ജോലി ചെയ്യുന്നവരും സ്വയം തൊഴിൽ ചെയ്യുന്നവരും ഉൾപ്പെടെ 18 നും 30 നും ഇടയിൽ പ്രായമുള്ള 45 യുവാക്കളുടെ ഒരു സംഘം ഐഐടി പാലക്കാട് സന്ദർശിക്കും. കേരളത്തിന്റെ സംസ്കാരവും പൈതൃകവും അവർ അടുത്തറിയും . അവരുടെ ഒരാഴ്ചത്തെ സന്ദർശന വേളയിൽ, പ്രതിനിധികൾക്ക് ആതിഥേയ സംസ്ഥാനത്തിന്റെ പര്യടൻ , പരമ്പര , പ്രഗതി , പരസ്പർ സമ്പർക്ക് , പ്രോദ്യോഗിക്  തുടങ്ങിയ അഞ്ചോളം വിവിധ മേഖലകളിലെ വൈവിധ്യമാർന്ന വശങ്ങൾ അനുഭവിക്കാനും പഠിക്കാനും അവസരമുണ്ട്.
കാലടി ശ്രീ ശങ്കര സ്തൂപം, കോടനാട് ആന പരിശീലന കേന്ദ്രം, പറമ്പിക്കുളം, കുത്താമ്പുള്ളി കൈത്തറി ഗ്രാമം, കൽപ്പാത്തി പൈതൃക ഗ്രാമം, മലമ്പുഴ ഡാം, ബി.ഇ.എം.എൽ.വ്യാവസായിക സന്ദർശനം, പുതുശ്ശേരി പഞ്ചായത്ത്, പ്രാദേശിക സമൂഹവുമായുള്ള ആശയവിനിമയം എന്നിവിടങ്ങളിലെ സന്ദർശനം പരിപാടിയിൽ ഉൾപ്പെടുന്നു.
'ഏക് ഭാരത് ശ്രേഷ്ഠ ഭാരത്' യുവസംഗം കാമ്പെയ്ൻ വിവിധ സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ എന്നിവ തമ്മിലുള്ള ഘടനാപരമായ സാംസ്കാരിക ബന്ധം, ഭാഷാപഠനം, സംസ്കാരം, പാരമ്പര്യങ്ങൾ, സംഗീതം, വിനോദസഞ്ചാരം, പാചകരീതി, കായികം, മികച്ച മാതൃകകൾ പങ്കിടൽ തുടങ്ങിയവയുമായ ബന്ധപ്പെട്ട പ്രവർത്തനങ്ങൾ ഉൾക്കൊള്ളുന്നു. ഈ യുവജന കൈമാറ്റ പരിപാടി സാംസ്കാരിക ധാരണ പ്രോത്സാഹിപ്പിക്കുക മാത്രമല്ല ഉത്തർപ്രദേശിലെയും കേരളത്തിലെയും ജനങ്ങൾക്കിടയിൽ ആഴത്തിലുള്ള ബന്ധം സുഗമമാക്കുന്നു. ഏകീകൃതവും സാംസ്കാരിക സമ്പന്നവുമായ ഇന്ത്യയുടെ മൊത്തത്തിലുള്ള കാഴ്ചപ്പാടിന് ഇത് സംഭാവന ചെയ്യുന്നു.
SKY
പ്രധാനമന്ത്രിയുടെ ഓഫീസ്
കാബൂൾ സർവകലാശാലയിലെ ഭീകരാക്രമണത്തെ പ്രധാനമന്ത്രി ശക്തമായി അപലപിച്ചു
കാബൂൾ സർവകലാശാലയിലെ ഭീരുത്വം നിറഞ്ഞ ഭീകരാക്രമണത്തെ പ്രധാനമന്ത്രി ശ്രീ നരേന്ദ്ര മോദി ശക്തമായി അപലപിച്ചു.
"ഇന്ന് കാബൂൾ സർവ്വകലാശാലയിൽ ഉണ്ടായ ഭീരുത്വം നിറഞ്ഞ ഭീകരാക്രമണത്തെ ഞാൻ ശക്തമായി അപലപിക്കുന്നു. ആക്രമണത്തിനിരയായവരുടെയും പരിക്കേറ്റവരുടെയും കുടുംബങ്ങളോടൊപ്പം നമ്മുടെ പ്രാർത്ഥനയുണ്ട്. ഭീകരതയ്ക്കെതിരായ അഫ്ഗാനിസ്ഥാന്റെ ധീരമായ പോരാട്ടത്തെ നാം തുടർന്നും പിന്തുണയ്ക്കും ", പ്രധാനമന്ത്രി പറഞ്ഞു.